phoneee/thai-legal-corpus huggingface dataset:
ประกาศกระทรวงอุตสาหกรรมฉบับที่ 3658 (พ.ศ. 2550)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมมาลีอิกแอนไฮไดรด์สําหรับอุตสาหกรรม - วิธีทดสอบ -เล่ม 4 : การวิเคราะห์หาปริมาณมาลีอิกแอนไฮไดรด์ - วิธีไททริเมทริก------------------------อื่นๆ - โดยที่เป็นการสมควรยกเลิกมาตรฐานผลิตภัณฑ์อุตสาหกรรมมาลีอิกแอนไฮไดรด์สําหรับอุตสาหกรรม - วิธีทดสอบ - เล่ม 4 : การวิเคราะห์หาปริมาณมาลีอีกแอนไฮไดรด์ - วิธีไททริเมทริก มาตรฐานเลขที่ มอก. 1807 เล่ม 4 - 2542 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 3026 (พ.ศ. 2544) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรมมาลีอิกแอนไฮไดรด์สําหรับอุตสาหกรรม - วิธีทดสอบ - เล่ม 4 : การวิเคราะห์หาปริมาณมาลีอิกแอนไฮไดรด์ - วิธีไททริเมทริก ลงวันที่ 17 พฤศจิกายน พ.ศ. 2544 ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 29 มกราคม พ.ศ. 2550 โฆสิต ปั้นเปี่ยมรัษฎ์รัฐมนตรีว่าการกระทรวงอุตสาหกรรม
ประกาศการท่าเรือแห่งประเทศไทยเรื่อง ตั้งศูนย์กลางบริการการส่งออกสินค้าพืชผัก และผลไม้[๑] ด้วย การท่าเรือแห่งประเทศไทย ได้จัดตั้งศูนย์กลางบริการการส่งออกสินค้าพืชผัก และผลไม้ เพื่ออำนวยความสะดวกให้แก่ผู้ส่งออกสินค้าพืช ผัก และผลไม้ของไทยที่บรรจุมาในตู้สินค้าห้องเย็นจากต้นทางและขนส่งมายังท่าเรือกรุงเทพหรือท่าเรือแหลมฉบัง รวมทั้งบริษัทตัวแทนเรือบริษัทเจ้าของสินค้าและหรือตัวแทนเจ้าของสินค้า ที่มีความประสงค์จะขอทำการบรรจุสินค้าห้องเย็นขาออกเข้าตู้ในอาณาบริเวณท่าเรือกรุงเทพไปประเทศต่าง ๆ ทั้งนี้ สามารถสอบถามรายละเอียดและข้อมูลเพิ่มเติมเกี่ยวกับการส่งออกได้ที่๑. นายธงชัย ธรรมปรีดี ผู้อำนวยการกองการท่าท่าเรือแหลมฉบังโทรศัพท์ ๐ - ๓๘๔๙ - ๐๐๕๐, ๑ - ๙๙๓๙ - ๔๙๕๙๒. นายโกมล ศรีบางพลีน้อย ผู้ช่วยผู้อำนวยการกองท่าบริการตู้สินค้า๒โทรศัพท์ ๐ - ๒๒๖๙ - ๔๐๔๔, ๐ - ๙๒๕๗ - ๑๙๑๔๓. นายประสม ฤกษ์ปรีดาพงษ์ ผู้ช่วยผู้อำนวยการกองท่าบริการตู้สินค้า๑โทรศัพท์ ๐ - ๒๒๖๙ - ๓๙๗๑, ๐ - ๙๔๕๓ - ๕๔๕๕๔. นายทนัย วิภาสธวัช เจ้าหน้าที่บริหารงานทั่วไป๙งานส่งเสริมการตลาดโทรศัพท์ ๐ - ๒๒๖๙ - ๕๓๑๒, ๐ - ๑๙๐๓ - ๖๓๔๔ประกาศ ณวันที่ ๒๓ มิถุนายน พ.ศ. ๒๕๔๘ยงยศ ปาละนิติเสนากรรมการการท่าเรือฯรักษาการในตำแหน่งผู้อำนวยการการท่าเรือแห่งประเทศไทยพชร/ผู้จัดทำ๗ธันวาคม ๒๕๔๘ปิยะธิดา/ปรับปรุง๓พฤศจิกายน ๒๕๖๐[๑]ราชกิจจานุเบกษา เล่ม ๑๒๒/ตอนที่ ๑๑๐ ง/หน้า ๔๗/๑ ธันวาคม ๒๕๔๘
คำสั่งกรุงเทพมหานครคำสั่งกรุงเทพมหานครที่๓๕๘๑/๒๕๒๘เรื่องมอบอำนาจให้ปลัดกรุงเทพมหานครปฏิบัติราชการแทนผู้ว่าราชการกรุงเทพมหานคร----------- ตามที่กรุงเทพมหานครได้มีคำสั่งที่ ๔๓๕๔/๒๕๒๗ ลงวันที่ ๒๐ ธันวาคม ๒๕๒๗ มอบอำนาจให้ ว่าที่ร้อยตรี เสมอใจ พุ่มพวงรองปลัดกรุงเทพมหานคร ปฏิบัติราชการแทนผู้ว่าราชการกรุงเทพมหานครในฐานะ "พนักงานเจ้าหน้าที่"เกี่ยวกับการจดทะเบียน และการควบคุม ดูแลตรวจตรามูลนิธิในกรุงเทพมหานคร นั้น บัดนี้ได้มีพระบรมราชโองการโปรดเกล้า ฯ แต่งตั้งให้ ว่าที่ร้อยตรี เสมอใจ พุ่มพวง รองปลัดกรุงเทพมหานคร ดำรงตำแหน่งปลัดกรุงเทพมหานครตั้งแต่วันที่ ๑ ตุลาคม ๒๕๒๘ เป็นต้นไป ตามประกาศสำนักนายกรัฐมนตรี ลงวันที่ ๖ กันยายน๒๕๒๘ ในการนี้จึงจำต้องเปลี่ยนแปลงตำแหน่งตัวบุคคลผู้ปฏิบัติราชการแทนผู้ว่าราชการกรุงเทพมหานครในฐานะ"พนักงานเจ้าหน้าที่" ในงานมูลนิธิเสียใหม่เพื่อให้เหมาะสมและถูกต้องเป็นปัจจุบัน ฉะนั้นอาศัยอำนาจตามความในกฎกระทรวงมหาดไทย (พ.ศ. ๒๔๘๐) ออกตามความในมาตรา ๙๗ แห่งประมวลกฎหมายแพ่งและพาณิชย์และตามความในมาตรา ๘๑ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ผู้ว่าราชการกรุงเทพมหานครจึงให้ยกเลิกคำสั่งกรุงเทพมหานคร ที่ ๔๓๕๔/๒๕๒๗ ลงวันที่ ๒๐ธันวาคม ๒๕๒๗ และมอบหมายให้ ว่าที่ร้อยตรี เสมอใจ พุ่มพวง ปลัดกรุงเทพมหานครมีอำนาจปฏิบัติราชการแทนในฐานะ "พนักงานเจ้าหน้าที่"เกี่ยวกับการจดทะเบียนและการควบคุมดูแล ตรวจตรามูลนิธิในกรุงเทพมหานคร ตามระเบียบการจดทะเบียนมูลนิธิ พ.ศ. ๒๔๙๗ ทั้งนี้ตั้งแต่บัดนี้เป็นต้นไป สั่งณ วันที่ ๑๖ ตุลาคม พ.ศ. ๒๕๒๘ อาษา เมฆสวรรค์ ผู้ว่าราชการกรุงเทพมหานคร[รก.๒๕๒๘/๑๕๔/๕๖พ/๒๔ ตุลาคม ๒๕๒๘] ละออง/พิมพ์/๒๐/๐๗/๔๔
คำพิพากษาศาลฎีกาที่ 8241/2549หลักกฎหมาย: หลังจากศาลแรงงานกลางมีคำสั่งรับคำให้การและฟ้องแย้งของจำเลยแล้ว ในวันนัดพิจารณาและสืบพยานโจทก์ โจทก์ไม่ไปศาลตามกำหนด ศาลแรงงานมีคำสั่งว่า ถือว่าโจทก์ไม่ประสงค์ดำเนินคดีต่อไป ให้จำหน่ายคดีโจทก์ออกจากสารบบความ จึงเท่ากับว่าไม่มีฟ้องเดิมของโจทก์อยู่ในศาลแล้ว คงเหลือเฉพาะฟ้องแย้งของจำเลยเท่านั้น และฐานะของจำเลยเท่ากับเป็นโจทก์ และโจทก์เท่ากับเป็นจำเลย แม้เมื่อศาลแรงงานกลางพิจารณาเกี่ยวกับฟ้องแย้งของจำเลยโดยเปิดโอกาสให้โจทก์ยื่นคำให้การแก้ฟ้องแย้งเข้ามา ในคำให้การของโจทก์ส่วนที่ว่าฟ้องแย้งของจำเลยไม่เกี่ยวกับฟ้องเดิมเพราะเป็นคำขอที่แตกต่างคนละเรื่องกันขอให้ยกฟ้องแย้งของจำเลยเสียนั้น ไม่มีฟ้องเดิมอีกต่อไปแล้ว คำให้การของโจทก์ในส่วนนี้จึงไม่เกิดเป็นประเด็นว่าฟ้องแย้งของจำเลยจะเกี่ยวกับฟ้องเดิมหรือไม่ การที่ศาลแรงงานกลางไม่กำหนดประเด็นนี้ไว้ ไม่พิจารณาในเรื่องฟ้องแย้งเกี่ยวกับฟ้องเดิมหรือไม่ แต่กลับพิจารณาในประเด็นอื่นอันเป็นเนื้อหาสาระคดีคือ โจทก์ค้างจ่ายค่าจ้างแก่จำเลยอยู่จริงหรือไม่ จำนวนเท่าใด ต้องจ่ายดอกเบี้ยในระหว่างผิดนัดหรือไม่ จำนวนเท่าใดนั้น เป็นการถูกต้องด้วยกฎหมายแล้ว ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 8241/2549บริษัทลิเบอร์ตี้ประกันภัย จำกัดโจทก์นายทองสุข ครุฑอ่ำจำเลย ป.วิ.พ. ม. 177 วรรคสาม พ.ร.บ.จัดตั้งศาลแรงงานและวิธีพิจารณาคดีแรงงาน พ.ศ.2522 ม. 31หลังจากศาลแรงงานกลางมีคำสั่งรับคำให้การและฟ้องแย้งของจำเลยแล้ว ในวันนัดพิจารณาและสืบพยานโจทก์ โจทก์ไม่ไปศาลตามกำหนด ศาลแรงงานมีคำสั่งว่า ถือว่าโจทก์ไม่ประสงค์ดำเนินคดีต่อไป ให้จำหน่ายคดีโจทก์ออกจากสารบบความ จึงเท่ากับว่าไม่มีฟ้องเดิมของโจทก์อยู่ในศาลแล้ว คงเหลือเฉพาะฟ้องแย้งของจำเลยเท่านั้น และฐานะของจำเลยเท่ากับเป็นโจทก์ และโจทก์เท่ากับเป็นจำเลย แม้เมื่อศาลแรงงานกลางพิจารณาเกี่ยวกับฟ้องแย้งของจำเลยโดยเปิดโอกาสให้โจทก์ยื่นคำให้การแก้ฟ้องแย้งเข้ามา ในคำให้การของโจทก์ส่วนที่ว่าฟ้องแย้งของจำเลยไม่เกี่ยวกับฟ้องเดิมเพราะเป็นคำขอที่แตกต่างคนละเรื่องกันขอให้ยกฟ้องแย้งของจำเลยเสียนั้น ไม่มีฟ้องเดิมอีกต่อไปแล้ว คำให้การของโจทก์ในส่วนนี้จึงไม่เกิดเป็นประเด็นว่าฟ้องแย้งของจำเลยจะเกี่ยวกับฟ้องเดิมหรือไม่ การที่ศาลแรงงานกลางไม่กำหนดประเด็นนี้ไว้ ไม่พิจารณาในเรื่องฟ้องแย้งเกี่ยวกับฟ้องเดิมหรือไม่ แต่กลับพิจารณาในประเด็นอื่นอันเป็นเนื้อหาสาระคดีคือ โจทก์ค้างจ่ายค่าจ้างแก่จำเลยอยู่จริงหรือไม่ จำนวนเท่าใด ต้องจ่ายดอกเบี้ยในระหว่างผิดนัดหรือไม่ จำนวนเท่าใดนั้น เป็นการถูกต้องด้วยกฎหมายแล้ว(สถิตย์ อรรถบลยุคล-วสันต์ สร้อยพิสุทธิ์-พงษ์เทพ ศิริพงศ์ติกานนท์)ศาลแรงงานกลาง - นายประเวศ อัศวรัตน์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกากำหนดเขตที่ดินในท้องที่ตำบลเกาะเต่า ตำบลบ้านพร้าว อำเภอป่าพะยอมตำบลชะมวงอำเภอควนขนุน และตำบลเขาย่า อำเภอศรีบรรพต จังหวัดพัทลุงให้เป็นเขตปฏิรูปที่ดินพ.ศ.๒๕๔๑ ภูมิพลอดุลยเดชป.ร.ให้ไว้ณ วันที่ ๒๘ เมษายน พ.ศ. ๒๕๔๑เป็นปีที่๕๓ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลเกาะเต่า ตำบลบ้านพร้าว อำเภอป่าพะยอม ตำบลชะมวง อำเภอควงขนุนและตำบลเขาย่า อำเภอศรีบรรพต จังหวัดพัทลุง ให้เป็นเขตปฏิรูปที่ดิน อาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่งแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลเกาะเต่า ตำบลบ้านพร้าว อำเภอป่าพะยอม ตำบลชะมวง อำเภอควงขนุนและตำบลเขาย่า อำเภอศรีบรรพต จังหวัดพัทลุง ให้เป็นเขตปฏิรูปที่ดิน พ.ศ. ๒๕๔๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ที่ดินในท้องที่ตำบลเกาะเต่าตำบลบ้านพร้าว อำเภอป่าพะยอม ตำบลชะมวง อำเภอควงขนุน และตำบลเขาย่า อำเภอศรีบรรพตจังหวัดพัทลุง ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดินมาตรา ๔ ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในท้องที่ตำบลเกาะเต่า ตำบลบ้านพร้าว อำเภอป่าพะยอม ตำบลชะมวง อำเภอควงขนุนและตำบลเขาย่า อำเภอศรีบรรพต จังหวัดพัทลุง ให้เป็นเขตปฏิรูปที่ดิน พ.ศ. ๒๕๔๑(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลบางไทรตำบลบางม่วง ตำบลตำตัว และตำบลคึกคัก อำเภอตะกั่วป่า จังหวัดพังงามีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากสมควรกำหนดเขตที่ดินที่ในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้ศิรวัชร์/จัดทำ๗กรกฎาคม ๒๕๖๐[๑]ราชกิจจานุเบกษา เล่ม ๑๑๕/ตอนที่ ๒๖ ก/หน้า ๔๐/๑๕ พฤษภาคม ๒๕๔๑
ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๑๕ (พ.ศ. ๒๕๒๗)เรื่องกำหนดสีทาสำเร็จรูปบางประเภทเป็นสินค้าที่ควบคุมฉลาก(ฉบับที่ ๒) อาศัยอำนาจตามความในมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการว่าด้วยฉลากออกประกาศไว้ ดังต่อไปนี้ให้ยกเลิกความในวรรคสองของข้อ๔ แห่งประกาศคณะกรรมการว่าด้วยฉลาก ฉบับที่ ๑๔ (พ.ศ. ๒๕๒๒) เรื่องกำหนดสีทาสำเร็จรูปบางประเภทเป็นสินค้าที่ควบคุมฉลาก ลงวันที่ ๓๑ สิงหาคม พ.ศ.๒๕๒๖ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป๑ประกาศณ วันที่ ๖ สิงหาคม ๒๕๒๗มาลดี วสีนนท์ประธานกรรมการว่าด้วยฉลากมณฑิตา/ผู้จัดทำ๑๗ ธันวาคม ๒๕๕๓พัสสน/ผู้ตรวจ๑๙ มกราคม ๒๕๕๔๑ ราชกิจจานุเบกษาเล่ม ๑๐๑/ตอนที่ ๑๑๖/ฉบับพิเศษ หน้า ๑๘/๑ กันยายน ๒๕๒๗
คำพิพากษาศาลฎีกาที่ 143/2523หลักกฎหมาย: ในวันที่ธนาคารปฏิเสธไม่จ่ายเงินตามเช็คนั้น โจทก์ได้สลักหลังโอนเช็คแก่บุคคลอื่นไปแล้ว แม้โจทก์ยังต้องรับผิดชดใช้เงินตามสัญญาขายลดเช็คโจทก์ไม่ใช่ผู้ทรงเช็คในขณะที่ธนาคารปฏิเสธการจ่ายเงิน จึงไม่ใช่ผู้เสียหายที่มีอำนาจฟ้องตามพระราชบัญญัติว่าด้วยความผิดอันเกิดจากการใช้เช็ค พ.ศ. 2497 ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 143/2523ห้างหุ้นส่วนจำกัดบางกอกอีเล็คโทรนิคโจทก์นายสุรเชษฐ วิชชุชัยชาญจำเลย ป.วิ.อ. ม. 2 (4) พ.ร.บ.ว่าด้วยความผิดอันเกิดจากการใช้เช็ค พ.ศ.2497 ในวันที่ธนาคารปฏิเสธไม่จ่ายเงินตามเช็คนั้น โจทก์ได้สลักหลังโอนเช็คแก่บุคคลอื่นไปแล้ว แม้โจทก์ยังต้องรับผิดชดใช้เงินตามสัญญาขายลดเช็คโจทก์ไม่ใช่ผู้ทรงเช็คในขณะที่ธนาคารปฏิเสธการจ่ายเงิน จึงไม่ใช่ผู้เสียหายที่มีอำนาจฟ้องตามพระราชบัญญัติว่าด้วยความผิดอันเกิดจากการใช้เช็ค พ.ศ. 2497(แต่ง ทองภักดี-สมชัย ทรัพยวณิช-เฟื่องขจิต รัศมิภูติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 143/2523ห้างหุ้นส่วนจำกัดบางกอกอีเล็คโทรนิคโจทก์นายสุรเชษฐ วิชชุชัยชาญจำเลย ป.วิ.อ. ม. 2 (4) พ.ร.บ.ว่าด้วยความผิดอันเกิดจากการใช้เช็ค พ.ศ.2497 ในวันที่ธนาคารปฏิเสธไม่จ่ายเงินตามเช็คนั้น โจทก์ได้สลักหลังโอนเช็คแก่บุคคลอื่นไปแล้ว แม้โจทก์ยังต้องรับผิดชดใช้เงินตามสัญญาขายลดเช็คโจทก์ไม่ใช่ผู้ทรงเช็คในขณะที่ธนาคารปฏิเสธการจ่ายเงิน จึงไม่ใช่ผู้เสียหายที่มีอำนาจฟ้องตามพระราชบัญญัติว่าด้วยความผิดอันเกิดจากการใช้เช็ค พ.ศ. 2497(แต่ง ทองภักดี-สมชัย ทรัพยวณิช-เฟื่องขจิต รัศมิภูติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 62864หลักกฎหมาย: การที่ศาลล่างไม่เชื่อพยานจำเลยตามที่อ้างหาใช่วินิจฉัยผิดไปจากหลักฐานในสำนวนไม่ จึงเป็นฎีกาในปัญหาข้อเท็จจริง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1191 - 1199/2527บริษัทอ.ไทยการช่าง จำกัดฯโจทก์นางเฉลิมศรี ไตรภัทร์ กับพวกจำเลย ป.วิ.อ. การที่ศาลล่างไม่เชื่อพยานจำเลยตามที่อ้างหาใช่วินิจฉัยผิดไปจากหลักฐานในสำนวนไม่ จึงเป็นฎีกาในปัญหาข้อเท็จจริง(สำเนียง ด้วงมหาสอน-สมบูรณ์ บุญภินนท์-พิชัย วุฒิจำนงค์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1191 - 1199/2527บริษัทอ.ไทยการช่าง จำกัดฯโจทก์นางเฉลิมศรี ไตรภัทร์ กับพวกจำเลย ป.วิ.อ. การที่ศาลล่างไม่เชื่อพยานจำเลยตามที่อ้างหาใช่วินิจฉัยผิดไปจากหลักฐานในสำนวนไม่ จึงเป็นฎีกาในปัญหาข้อเท็จจริง(สำเนียง ด้วงมหาสอน-สมบูรณ์ บุญภินนท์-พิชัย วุฒิจำนงค์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 7/2540 เรื่อง คุณสมบัติของผู้ดูแลผลประโยชน์ของกองทุนรวมอสังหาริมทรัพย์ อาศัยอํานาจตามความในมาตรา 121 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "กองทุนรวมอสังหาริมทรัพย์" หมายความว่า กองทุนรวมอสังหาริมทรัพย์ที่บริษัทจัดการจัดตั้งขึ้น โดยมีวัตถุประสงค์หลักเพื่อนําเงินที่ได้จากการจําหน่ายหน่วยลงทุนไปซื้อหรือเช่าอสังหาริมทรัพย์ และจัดหาผลประโยชน์จากอสังหาริมทรัพย์ดังกล่าว "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวมข้อ ๒ ผู้ดูแลผลประโยชน์ของกองทุนรวมอสังหาริมทรัพย์ต้องมีคุณสมบัติดังต่อไปนี้ (1) มีคุณสมบัติตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยคุณสมบัติของผู้ดูแลผลประโยชน์ของกองทุนรวม (2) มีบุคลากรซึ่งมีความรู้อย่างน้อยปริญญาตรีทางด้านกฎหมาย การเงิน การบัญชี การบริหารธุรกิจ วิศวกรรมศาสตร์ หรือเศรษฐศาสตร์ ที่มีประสบการณ์ในธุรกิจอสังหาริมทรัพย์หรือในการให้สินเชื่ออสังหาริมทรัพย์อย่างน้อยหนึ่งปี จํานวนไม่น้อยกว่าห้าคน เพื่อปฏิบัติหน้าที่ในหน่วยงานที่รับผิดชอบงานในการเป็นผู้ดูแลผลประโยชน์ของกองทุนรวมอสังหาริมทรัพย์ ทั้งนี้ บุคลากรดังกล่าวจะสังกัดในหน่วยงานนั้นหรือสังกัดในหน่วยงานอื่น แต่ได้รับมอบหมายจากหน่วยงานที่รับผิดชอบงานในการเป็นผู้ดูแลผลประโยชน์ของกองทุนรวมอสังหาริมทรัพย์ให้ช่วยปฏิบัติหน้าที่ก็ได้ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 26 กุมภาพันธ์ พ.ศ. 2540 (นายปกรณ์ มาลากุล ณ อยุธยา)เลขาธิการสํานักงานคณะกรรมการกํากับหลักทรัพย์และตลาดหลักทรัพย์
ประกาศคณะกรรมการควบคุมเครื่องดื่มแอลกอฮอล์ประกาศคณะกรรมการควบคุมเครื่องดื่มแอลกอฮอล์เรื่องหลักเกณฑ์ วิธีการ และเงื่อนไข เกี่ยวกับฉลากของเครื่องดื่มแอลกอฮอล์พ.ศ. ๒๕๕๘ อาศัยอำนาจตามความในมาตรา ๒๖แห่งพระราชบัญญัติควบคุมเครื่องดื่มแอลกอฮอล์ พ.ศ. ๒๕๕๑คณะกรรมการควบคุมเครื่องดื่มแอลกอฮอล์โดยความเห็นชอบของคณะกรรมการนโยบายเครื่องดื่มแอลกอฮอล์แห่งชาติออกประกาศไว้ ดังต่อไปนี้ข้อ ๑ ในประกาศนี้บรรจุภัณฑ์ หมายความว่า ภาชนะบรรจุหรือหีบห่อบรรจุที่ใช้บรรจุเครื่องดื่มแอลกอฮอล์ภาชนะบรรจุ หมายความว่า ขวด กระป๋อง ไหหรือภาชนะที่มีลักษณะอื่นใดที่ใช้บรรจุเครื่องดื่มแอลกอฮอล์หีบห่อบรรจุ หมายความว่าวัสดุที่ใช้หุ้มห่อภาชนะบรรจุเครื่องดื่มแอลกอฮอล์ไม่ว่าด้วยการใส่ บรรจุ ปิดทับหรือด้วยวิธีอื่นใดข้อ ๒ ฉลากและบรรจุภัณฑ์ของเครื่องดื่มแอลกอฮอล์ต้องไม่ใช้ข้อความที่มีลักษณะดังต่อไปนี้(๑) ข้อความที่เป็นการไม่เป็นธรรมต่อผู้บริโภคหรือใช้ข้อความที่อาจก่อให้เกิดผลเสียต่อสังคมเป็นส่วนรวมทั้งนี้ไม่ว่าข้อความดังกล่าวนั้นจะเป็นข้อความที่เกี่ยวกับแหล่งกำเนิด สภาพ คุณภาพ หรือลักษณะของสินค้าหรือบริการตลอดจนการส่งมอบ การจัดหา หรือการใช้สินค้าหรือบริการข้อความดังต่อไปนี้ถือว่าเป็นข้อความที่เป็นการไม่เป็นธรรมต่อผู้บริโภคหรือเป็นข้อความที่อาจก่อให้เกิดผลเสียต่อสังคมเป็นส่วนรวม(ก) ข้อความที่เป็นเท็จหรือเกินความจริง(ข)ข้อความที่จะก่อให้เกิดความเข้าใจผิดในสาระสำคัญเกี่ยวกับสินค้าหรือบริการไม่ว่าจะกระทำโดยใช้หรืออ้างอิงรายงานทางวิชาการสถิติ หรือสิ่งใดสิ่งหนึ่งอันไม่เป็นความจริงหรือเกินความจริงหรือไม่ก็ตาม(ค)ข้อความที่เป็นการสนับสนุนโดยตรงหรือโดยอ้อมให้มีการกระทำผิดกฎหมายหรือศีลธรรมหรือนำไปสู่ความเสื่อมเสียในวัฒนธรรมของชาติ(ง) ข้อความที่จะทำให้เกิดความแตกแยกหรือเสื่อมเสียความสามัคคีในหมู่ประชาชน(๒) ข้อความที่เชิญชวนให้บริโภคหรืออวดอ้างสรรพคุณ คุณประโยชน์หรือคุณภาพของเครื่องดื่มแอลกอฮอล์ โดยทางตรงหรือทางอ้อมข้อ ๓ การกระทำที่มีลักษณะอย่างหนึ่งอย่างใดดังต่อไปนี้ให้ถือว่าเป็นลักษณะตามข้อ๒ (๒)(๑) ข้อความที่ทำให้เกิดทัศนคติว่าจะทำให้ประสบความสำเร็จในทางสังคมหรือทางเพศหรือทำให้สมรรถภาพทางร่างกายดีขึ้น(๒) ข้อความหรือภาพที่มีนักกีฬา(๓) ข้อความหรือภาพที่มีดารา ศิลปิน นักร้อง หรือนักแสดง(๔) ข้อความที่ใช้ภาพการ์ตูนเว้นแต่เป็นภาพเครื่องหมายการค้าของเครื่องดื่มแอลกอฮอล์ที่ได้จดทะเบียนเครื่องหมายการค้าไว้โดยถูกต้องแล้วก่อนประกาศฉบับนี้ใช้บังคับ(๕)ข้อความที่ชักจูงหรือโน้มน้าวให้ซื้อหรือบริโภคเพื่อนำรายได้ไปบริจาคเป็นสาธารณกุศล(๖) ข้อความที่ชักจูงหรือโน้มน้าวให้เข้าร่วมกิจกรรมทางด้านดนตรีกีฬา การประกวดหรือนันทนาการอื่น ๆข้อ ๔ ประกาศฉบับนี้มิให้ใช้บังคับแก่สุราสามทับรวมถึงเครื่องดื่มแอลกอฮอล์ที่ผลิตหรือนำเข้าเพื่อส่งออกไปนอกราชอาณาจักรหรือผลิตหรือนำเข้าเพื่อเป็นตัวอย่างในการทดสอบ วิเคราะห์ หรือวิจัยโดยมีรายละเอียดในการผลิตหรือนำเข้าเพื่อการดังกล่าวอย่างชัดเจน และมิได้กระทำเพื่อประโยชน์ในทางการค้าในราชอาณาจักรข้อ ๕ ฉลากเครื่องดื่มแอลกอฮอล์ที่ผลิตหรือนำเข้าที่ได้จัดทำขึ้นไว้ก่อนวันที่ประกาศนี้ใช้บังคับให้ยังคงใช้ฉลากเดิมต่อไปได้แต่ต้องไม่เกินหนึ่งร้อยแปดสิบวันนับแต่วันที่ประกาศนี้ใช้บังคับข้อ ๖[๑] ประกาศนี้ให้ใช้บังคับเมื่อพ้นเก้าสิบวันนับแต่วันประกาศในราชกิจจานุเบกษาเป็นต้นไปประกาศณ วันที่ ๘ มกราคม พ.ศ. ๒๕๕๘ศาสตราจารย์รัชตะรัชตะนาวินรัฐมนตรีว่าการกระทรวงสาธารณสุขประธานกรรมการควบคุมเครื่องดื่มแอลกอฮอล์ปริยานุช/ผู้จัดทำ๒๖ มกราคม ๒๕๕๘ปริญสินีย์/ผู้ตรวจ๒๖ มกราคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๘ ง/หน้า ๖/๒๒ มกราคม ๒๕๕๘
คำพิพากษาศาลฎีกาที่ 4755/2536หลักกฎหมาย: การนำสืบถึงการชำระเงินที่ต้องมีหลักฐานเป็นหนังสือลงลายมือชื่อผู้ให้กู้มาแสดง หรือมีการเวนคืนเอกสารอันเป็นหลักฐานแห่งการกู้ยืม หรือแทงเพิกถอนในเอกสารตาม ป.พ.พ. มาตรา 653 วรรคสอง หมายถึงการนำสืบถึงการชำระต้นเงินเท่านั้น ไม่รวมถึงการชำระดอกเบี้ยด้วย จำเลยจึงนำสืบถึงจำนวนดอกเบี้ยที่ชำระไปได้ ไม่ต้องห้ามตาม ป.วิ.พ. มาตรา 94 (ข) จำนวนดอกเบี้ยที่จำเลยทั้งสองชำระให้โจทก์สูงกว่าดอกเบี้ยจากต้นเงินตามสัญญากู้และสัญญาจำนองนับแต่วันกู้ยืมมาจนถึงวันฟ้อง เงินส่วนที่ชำระดอกเบี้ยซึ่งเกินดังกล่าวต้องนำไปชำระต้นเงินตาม ป.พ.พ. มาตรา 329 วรรคแรก ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 4755/2536๕๓๔ นายชิ้นสร้าง วิภูศักดิ์โจทก์๖ นายฟอง สุขสุวรรณ กับพวกจำเลย ป.พ.พ. ม. 329 วรรคแรก, ม. 653 วรรคสอง ป.วิ.พ. ม. 94 (ข)การนำสืบถึงการชำระเงินที่ต้องมีหลักฐานเป็นหนังสือลงลายมือชื่อผู้ให้กู้มาแสดง หรือมีการเวนคืนเอกสารอันเป็นหลักฐานแห่งการกู้ยืม หรือแทงเพิกถอนในเอกสารตาม ป.พ.พ. มาตรา 653 วรรคสอง หมายถึงการนำสืบถึงการชำระต้นเงินเท่านั้น ไม่รวมถึงการชำระดอกเบี้ยด้วย จำเลยจึงนำสืบถึงจำนวนดอกเบี้ยที่ชำระไปได้ ไม่ต้องห้ามตาม ป.วิ.พ. มาตรา 94 (ข) จำนวนดอกเบี้ยที่จำเลยทั้งสองชำระให้โจทก์สูงกว่าดอกเบี้ยจากต้นเงินตามสัญญากู้และสัญญาจำนองนับแต่วันกู้ยืมมาจนถึงวันฟ้อง เงินส่วนที่ชำระดอกเบี้ยซึ่งเกินดังกล่าวต้องนำไปชำระต้นเงินตาม ป.พ.พ. มาตรา 329 วรรคแรก(สุวรรณ ตระการพันธุ์-นาม ยิ้มแย้ม-สุรินทร์ นาควิเชียร)ศาลจังหวัดตรัง - นายชวลิต ลีฬหาวงศ์ศาลอุทธรณ์ภาค ๓ - นายสถิตย์ ไพเราะแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 4755/2536๕๓๔ นายชิ้นสร้าง วิภูศักดิ์โจทก์๖ นายฟอง สุขสุวรรณ กับพวกจำเลย ป.พ.พ. ม. 329 วรรคแรก, ม. 653 วรรคสอง ป.วิ.พ. ม. 94 (ข)การนำสืบถึงการชำระเงินที่ต้องมีหลักฐานเป็นหนังสือลงลายมือชื่อผู้ให้กู้มาแสดง หรือมีการเวนคืนเอกสารอันเป็นหลักฐานแห่งการกู้ยืม หรือแทงเพิกถอนในเอกสารตาม ป.พ.พ. มาตรา 653 วรรคสอง หมายถึงการนำสืบถึงการชำระต้นเงินเท่านั้น ไม่รวมถึงการชำระดอกเบี้ยด้วย จำเลยจึงนำสืบถึงจำนวนดอกเบี้ยที่ชำระไปได้ ไม่ต้องห้ามตาม ป.วิ.พ. มาตรา 94 (ข) จำนวนดอกเบี้ยที่จำเลยทั้งสองชำระให้โจทก์สูงกว่าดอกเบี้ยจากต้นเงินตามสัญญากู้และสัญญาจำนองนับแต่วันกู้ยืมมาจนถึงวันฟ้อง เงินส่วนที่ชำระดอกเบี้ยซึ่งเกินดังกล่าวต้องนำไปชำระต้นเงินตาม ป.พ.พ. มาตรา 329 วรรคแรก(สุวรรณ ตระการพันธุ์-นาม ยิ้มแย้ม-สุรินทร์ นาควิเชียร)ศาลจังหวัดตรัง - นายชวลิต ลีฬหาวงศ์ศาลอุทธรณ์ภาค ๓ - นายสถิตย์ ไพเราะแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศเทศบาลตำบลหนองแวงประกาศเทศบาลตำบลหนองแวงเรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลข่าวสารส่วนบุคคลของเทศบาลตำบลหนองแวง[๑] ด้วยพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๒๓ (๓)ที่กำหนดให้หน่วยงานของรัฐจัดให้มีการพิมพ์ในราชกิจจานุเบกษาและการตรวจสอบแก้ไขให้ถูกต้องอยู่เสมอเกี่ยวกับการจัดระบบข้อมูลข่าวสารส่วนบุคคลประกอบด้วยประเภทบุคคลที่มีการจัดเก็บข้อมูลไว้ประเภทของระบบข้อมูลข่าวสารส่วนบุคคลลักษณะของการใช้ข้อมูลตามปกติ วิธีการขอตรวจดูข้อมูลข่าวสารส่วนบุคคล ลักษณะของการใช้ข้อมูลตามปกติวิธีการขอตรวจดูข้อมูลข่าวสารของเจ้าของข้อมูล วิธีการขอให้แก้ไขเปลี่ยนแปลงข้อมูลและแหล่งที่มาของข้อมูลเพื่อความเหมาะสมในการปฏิบัติให้เป็นไปตามพระราชบัญญัติข้อมูลข่าวสารดังกล่าวเทศบาลตำบลหนองแวงจึงประกาศเทศบาลตำบลหนองแวงเรื่องการดำเนินการตามพระราชบัญญัติข้อมูลข่าวสารของราชการเกี่ยวกับการจัดระบบข้อมูลข่าวสารส่วนบุคคลของเทศบาลตำบลหนองแวงให้จัดระบบข้อมูลข่าวสารส่วนบุคคล ดังนี้๑. ประเภทของบุคคลที่มีการเก็บข้อมูลไว้๑.๑ ผู้บริหารเทศบาลตำบลหนองแวง รวมถึงผู้ช่วยเหลือในการบริหารราชการของเทศบาล๑.๒ สมาชิกสภาเทศบาลตำบลหนองแวง๑.๓ พนักงานเทศบาล สังกัดเทศบาลตำบลหนองแวง๑.๔ พนักงานครูเทศบาล สังกัดเทศบาลตำบลหนองแวง๑.๕ ลูกจ้างประจำ สังกัดเทศบาลตำบลหนองแวง๑.๖ พนักงานจ้างตามภารกิจ พนักงานจ้างทั่วไป สังกัดเทศบาลตำบลหนองแวง๒. ประเภทของระบบข้อมูลข่าวสารส่วนบุคคล๒.๑ ทะเบียนประวัติผู้บริหารเทศบาล๒.๒ ทะเบียนสมาชิกสภาเทศบาล๒.๓ แฟ้มประวัติและบัตรประวัติพนักงานเทศบาล พนักงานครูเทศบาล๒.๔ บัตรประวัติหรือทะเบียนประวัติลูกจ้างประจำ๒.๕บัญชีแบบแสดงรายการตัวบุคคลกรอบอัตรากำลังและคำสั่งที่เกี่ยวข้องกับการบริหารงานบุคคล๓. ลักษณะการใช้ข้อมูลตามปกติ๓.๑ ใช้ในการบริหารงานบุคคลของเทศบาลตำบลหนองแวง๓.๒ ใช้ในการบริหารงานทั่วไปของเทศบาลตำบลหนองแวง๔. วิธีการขอตรวจดูข้อมูลข่าวสารของเจ้าของข้อมูล๔.๑ กรอกแบบคำร้องขอตรวจดูข้อมูลข่าวสารส่วนบุคคล๔.๒ ในกรณีขอตามข้อ ๒.๑, ๒.๒ และข้อ ๒.๓, ๒.๔ ผู้มีอำนาจอนุมัติ ดังนี้๔.๒.๑ ทะเบียนประวัติผู้บริหาร และทะเบียนสมาชิกสภาเทศบาลนายกเทศมนตรีตำบลหนองแวงหรือรองนายกเทศมนตรีที่นายกเทศมนตรีมอบหมายเป็นผู้พิจารณาอนุมัติ๔.๒.๒ ทะเบียนประวัติและบัตรประวัติพนักงานเทศบาล พนักงานครูเทศบาล บัตรประวัติหรือทะเบียนประวัติลูกจ้างประจำ ปลัดเทศบาลหรือผู้ที่ปลัดเทศบาลมอบหมายเป็นผู้พิจารณาอนุมัติ๕. วิธีการขอให้แก้ไขเปลี่ยนแปลงข้อมูล๕.๑ การขอแก้ไข วัน เดือน ปีเกิดให้ปฏิบัติตามระเบียบสำนักนายกรัฐมนตรี ว่าด้วยการขอแก้ไข วัน เดือน ปีเกิดในทะเบียนประวัติข้าราชการ พ.ศ. ๒๕๔๘ โดยอนุโลม๕.๒การแก้ไขเปลี่ยนแปลงหรือเพิ่มเติมรายการในแฟ้มประวัติพนักงานเทศบาลให้เทศบาลรายงานเปลี่ยนแปลงทะเบียนประวัติกรณีมีคำสั่งบรรจุแต่งตั้ง โอน (ย้าย)เลื่อนขั้นเงินเดือนหรือมีการเปลี่ยนเปลี่ยนแปลงรายการอื่น ๆ ให้จังหวัดเพื่อตรวจสอบรายการโดยแนบสำเนาหลักฐานเอกสารให้มีคำรับรองว่าสำเนาถูกต้องตามข้อ ๓๑แห่งระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ แล้วรายงานสำนักงาน ก.ท.ทราบต่อไป๖. แหล่งที่มาของข้อมูล๖.๑ เจ้าของข้อมูลข่าวสารส่วนบุคคล๖.๒ หน่วยงานต้นสังกัดของเจ้าของข้อมูล๖.๓ คำสั่งของเทศบาลหรือหน่วยงานที่เกี่ยวข้องกับเจ้าของข้อมูลประกาศณ วันที่ ๑ กันยายน พ.ศ. ๒๕๕๘สมหวังตอนรัมย์นายกเทศมนตรีตำบลหนองแวงปริยานุช/กัญฑรัตน์/จัดทำ๑๒ พฤศจิกายน๒๕๕๘/ตรวจ๑๒ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนที่ ๑๑๘ ง/หน้า ๖๗/๕ พฤศจิกายน ๒๕๕๘
ประกาศสำนักงานคณะกรรมการอาหารและยาประกาศสำนักงานคณะกรรมการอาหารและยาเรื่องรายการยาอันตรายที่ต้องทำบัญชีการขายยา อาศัยอำนาจตามความในข้อ ๘ (๗) และข้อ ๘ วรรคสองของกฎกระทรวงการขออนุญาตและการออกใบอนุญาตขายยาแผนปัจจุบัน พ.ศ. ๒๕๕๖ออกตามความในพระราชบัญญัติยา พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติยา(ฉบับที่ ๓) พ.ศ. ๒๕๒๒ และพระราชบัญญัติยา (ฉบับที่ ๕) พ.ศ. ๒๕๓๐ จึงออกประกาศไว้ดังนี้ข้อ ๑[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ให้ผู้รับอนุญาตขายยาแผนปัจจุบันและผู้รับอนุญาตขายส่งยาแผนปัจจุบัน จัดทำบัญชีการขายยาอันตรายตามแบบ ข.ย. ๑๑และให้เก็บบัญชีไว้เป็นเวลาไม่น้อยกว่าสามปีนับแต่วันขาย ดังรายการยาต่อไปนี้(๑) ยาที่มีตัวยาทรามาดอล (Tramadol) เป็นส่วนประกอบทั้งในตำรับยาเดี่ยว และยาสูตรผสมทุกรูปแบบ(๒) ยาที่มีตัวยาเดกซ์โตรเมธอร์แฟน (Dextromethorphan)เป็นส่วนประกอบในตำรับยาเดี่ยวและยาสูตรผสม ทุกรูปแบบ(๓) ยาที่มีตัวยาในกลุ่มแอนติฮีสตามีน (Antihistamine) ตามรายการที่แนบท้ายประกาศฉบับนี้ที่เป็นส่วนประกอบทั้งในตำรับยาเดี่ยวและยาสูตรผสมเฉพาะที่เป็นยารูปแบบยาน้ำข้อ ๓ ให้ผู้รับอนุญาตขายยาแผนปัจจุบันและผู้รับอนุญาตขายส่งยาแผนปัจจุบันเก็บรักษาบัญชีการขายยาที่จัดทำตามข้อ ๒ ณสถานที่ขายยา ตามที่ระบุไว้ในใบอนุญาตและพร้อมที่จะให้พนักงานเจ้าหน้าที่ตรวจสอบเมื่อต้องการประกาศณ วันที่ ๑๔ กรกฎาคม พ.ศ. ๒๕๕๘บุญชัยสมบูรณ์สุขเลขาธิการคณะกรรมการอาหารและยาบัญชีรายการยาแนบท้ายประกาศสำนักงานคณะกรรมการอาหารและยาเรื่องรายการยาอันตรายที่ต้องทำบัญชีการขายยา ยาที่มีตัวยาในกลุ่มแอนติฮีสตามีน (Antihistamine)เฉพาะที่เป็นยารูปแบบยาน้ำที่ต้องทำบัญชีการขายยาอันตรายตามแบบ ข.ย. ๑๑มีรายการดังต่อไปนี้๑. บรอมเฟนนิลามีน(Brompheniramine)๒.คาร์บิน็อกซามีน (Carbinoxamine)๓.คลอร์เฟนนิลามีน (Chlorpheniramine)๔.ไซโปรเฮปทาดีน (Cyproheptadine)๕.เดกซ์คลอร์เฟนนิลามีน (Dexchlorpheniramine)๖.ไดเมนไฮดริเนต (Dimenhydrinate)๗.ไดเฟนไฮดรามีน (Diphenhydramine)๘. ด็อกซี่ลามีน(Doxylamine)๙.ไฮดรอกซีซีน (Hydroxyzine)๑๐.โปรเมทาซีน (Promethazine)๑๑. ไตรโพรลิดีน (Triprolidine)ปริยานุช/ผู้จัดทำ๗ สิงหาคม ๒๕๕๘นุสรา/ผู้ตรวจ๒๖ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๗๙ ง/หน้า ๑๒/๔ สิงหาคม ๒๕๕๘